હાઈ હીલ્સના પહેરવાથી એક અનોખો લુક આવે છે. ભલે તમે રેગ્યુલરલી ફ્લૅટ્સ જ પહેરતા હો, પરંતુ પ્રસંગમાં તો હીલ્સ જ પહેરવી. હંમેશાં એક બ્લૅક અથવા એક ગોલ્ડન હાઈ હીલ્સ રાખવી જ. ગોલ્ડન તમને ફેસ્ટિવ વેઅરમાં કામ લાગી શકે અને બ્લૅક પાર્ટીવેઅરમાં. બ્લૅક અને ગોલ્ડન એવા કલર છે જે તમે કોઈ પણ ગાર્મેન્ટ સાથે અને કોઈ પણ કલર સાથે મિક્સ ઍન્ડ મૅચ કરી શકો. જેઓ શૉર્ટ હાઇટવાળા છે તેમણે ખાસ હીલ્સ પહેરવી જેને લીધે થોડી હાઇટ વધારે લાગે. હીલ્સ તમારી બોડીને અનુરૂપ પસંદ કરવી. બીજાનું જોઈ આંધળું અનુકરણ ન કરવું. હીલ્સ પહેરીને ચાલવાની એક સ્ટાઇલ હોય છે. હીલ્સ જો તમે કૅરી ન કરી શકતા હો તો ન પહેરવી. જો તમને પેન્સિલ હીલ્સ ન ફાવતી હોય તો તમે પ્લૅટફૉર્મ હીલ્સ પહેરી શકો.